Ieslodzījuma vietu pārvaldes

iepirkuma

**"Medikamentu, medicīnas preču un ķīmisko reaktīvu iegāde ar piegādi Latvijas ieslodzījuma vietām"**

(iepirkuma identifikācijas numurs IeVP 2017/40)

Piedāvājumu vērtēšanas protokols Nr. 2017/40/5

Rīgā 2017. gada 14.septembrī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr.117 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Medikamentu, medicīnas preču un ķīmisko reaktīvu iegāde ar piegādi Latvijas ieslodzījuma vietām" (identifikācijas Nr. IeVP 2017/40) (turpmāk – Iepirkums) sēdē plkst.11.20, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka **Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins

Pārvaldes centrālā aparāta Nodrošinājuma daļas ugunsdrošības un civilās aizsardzības tehniķis Gints Bogdanovs

Bez balsstiesībām pieaicinātais eksperts Pārvaldes centrālā aparāta Medicīnas daļas vadītāja Irēna Rimša.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**Iepirkuma priekšmets un īss tā apraksts**:

"Medikamentu, medicīnas preču un ķīmisko reaktīvu iegāde ar piegādi Latvijas ieslodzījuma vietām."

**Sēdi vada:** Pārvaldes priekšnieka vietniece majore Tatjana Trocka.

**Sēdes gaita:**

T. Trocka informē, ka Iepirkuma nolikuma tehniskajā specifikācijā norādītais nepieciešamais preču apjoms ieslodzījuma vietām ir paredzēts uz 2 (diviem) gadiem un nolikumā ir norādīts, ka līgums tiks slēgts uz 36 mēnešiem. Attiecīgi, ja sareizina nepieciešamo daudzumu ar pretendentu Iepirkumam iesniegtajām cenām, tad kopējā summa pārsniedz Publisko iepirkumu likuma (turpmāk – Likums) 9.pantā noteiktās paredzamās līgumcenas slieksni, t.i. 42 000 *euro*.

Kā arī J. Baranova informē, ka Iepirkuma nolikumā tehniskajā specifikācijā minēto preču liela daļa sistemātiski tiek pasūtīta Elektronisko iepirkumu sistēmā. Attiecīgi saskaņā ar jaunatklātajiem apstākļiem tika konstatēts, ka izstrādāta Iepirkuma tehniskā specifikācija neatbilst reālajām Pārvaldes kā Pasūtītāja prasībām.

Ņemot vērā iepriekš minēto un saskaņā ar Likuma 9. panta piecpadsmito daļu, Iepirkumu komisija nolemj pārtraukt Iepirkumu tajās pozīcijās, kurās tika piešķirtas līguma slēgšanas tiesības (Iepirkumu komisijas 2017. gada 23. augusta lēmuma 3.punkts un 2017. gada 11. septembra lēmuma 1.punkts).

**Iepirkumu komisijas lēmums:**

1. Saskaņā ar Likuma 9. panta piecpadsmito daļu pārtraukt Pārvaldes rīkoto Iepirkumu tajās pozīcijās, kurās tika piešķirtas līguma slēgšanas tiesības.

2. Saskaņā ar Likuma 9. panta četrpadsmitās daļas nosacījumiem informēt pretendentus par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Saskaņā ar Likuma 9. panta piecpadsmito daļu 3 (triju) darbdienu laikā pēc Iepirkumu komisijas lēmuma pieņemšanas publicēt informāciju par iepirkuma pārtraukšanu publikāciju vadības sistēmā.

Piedāvājumu vērtēšanas sēde tiek slēgta plkst.12.00

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: J. Baranova

M. Vekmanis

V. Petruhins

G. Bogdanovs

Bez balsstiesībām: I. Rimša

Protokolētājs: V. Vietniece